open-index/open-wikipedia-markdown huggingface dataset:
Oniomaania

**Oniomaania** (kreeka keeles ὤνιος *ṓnios* – 'müügiks' ja μανία *maanía* – 'hullumeelsus') (kõnekeelne tegijanimi **šopahoolik**) on vastupandamatu vajadus pidevalt asju osta. Kellett ja Bolton väidavad, et oniomaania on kontrollimatu tung, kui inimene kulutab palju raha ja aega ostmistegevuseks ja tulemuseks on sotsiaalsed, isiklikud ja rahalised raskused. Paljudel inimestel on oniomaania isiksushäire või impulsihäire. Seda on nimetatud ka sõltuvushäireks.

Oniomaaniaga kaasnevad tihti ärevus, ainete kuritarvitamine ja söömishäired. Inimesed, kel on vastupandamatu vajadus osta, kalduvad oma tundeid halvasti mõistma ja nad ei saa oma negatiivsete tujudega hakkama. Tavaliselt saab sõltuvus alguse teismelisena või kahekümnendates eluaastates ning on krooniline. Enam põevad seda naised kui mehed. Oniomaania pole vaid neil, kes ostavad ülemäära palju asju, vaid hõlmab ka neid, kes veedavad tavatult palju aega ostukohtades või mõtlevad pidevalt, et peaks asju ostma, aga nad ei osta neid. Tänu internetikaubandusele on oniomaania üks internetisõltuvuse oluline alaliik. 

Oniomaania võib esineda koos patoloogilise kogumistungiga, kuid sageli on inimesele olulisem ostmise protsess kui vajadus neid asju hiljem omada ja kasutada. Inimene võib nautida näiteks internetioksjonil pakkumiste tegemist, allahindlustel "soodsa hinnaga" asjade saamist, vana töötava eseme asemele uue mudeli hankimist jmt.

Oniomaaniat ravitakse antidepressantidega.

## Vaata ka
*Patoloogiline kogumine
*Obsessiiv-kompulsiivne häire

## Viited

## Välislingid
*Kui sa nende kümne väitega nõustud, siis oled sa šopahoolik Delfi, 30. märts 2016
Sodar

**Sodar** on meteoroloogiline mõõteriist, mida kasutatakse tuulte kiiruste ja suundade profileerimiseks. Sodarid kasutavad tuulte kiiruste ja suundade määramiseks atmosfääris turbulentsil tekkivat helilainete hajumist. 

Nimetus "sodar" on tulnud ingliskeelsest nimetusest *SOnic Detection And Ranging* – heliline tuvastamine ja kauguste määramine. 

Sodarisüsteeme kasutatakse maapinnast eri kõrgustel esinevate tuulte kiiruse mõõtmisteks ja maapinnalähedase atmosfäärikihi termodünaamilise struktuuri määramiseks.

Sodarisüsteemid on põhimõtteliselt sonarid, mida kasutatakse veekeskkonna asemel õhus. Täpsemalt on tegu sonarisüsteemi alamtüübiga, mis on tuntud akustiliste Doppleri efektil toimivate voolu profileerijatena. Inglise keeles nimetatakse sodareid ka kajaloodideks (*echo sounder*) ja akustilisteks radariteks (*acoustic radar*).

## Vaata ka
* Sonar
* Tuuleenergia

## Viited
Amin Tabatabaei

**Mohammad Amin Tabatabaei** (pärsia keeles محمدامین طباطبایی; sündinud 5. veebruaril 2001 Teheranis) on iraani maletaja, rahvusvaheline suurmeister (2018). 

Tabatabaei sai suurmeistriks 17-aastaselt 2018. aastal. Kolm aastat varem oli ta FIDE-lt saanud rahvusvahelise meistri nimetuse. 2018. aastal Makatis peetud Aasia meistrivõistlustel jagas koos Wei Yi ja Lê Quang Liêmiga esikohta (koefitsientide põhjal jäi teisele kohale) ning tagas endale edasipääsukoha maailma karikaturniirile.  

Juulis 2019 võitis Tabatabaei Bieli lahtise turniiri. Septembris 2019 Hantõ-Mansiiskis alanud maailma karikaturniiril (128 osavõtjaga turniir nokautsüsteemis) sai ta turniiritabelis 95. asetuse. Avaringis võitis ta Bassem Amini, kuid teises ringis kaotas Jeffery Xiongile tulemusega 1:3 ja langes edasisest konkurentsist välja.

## Võistkondlik esinemine
Tabatabaei esines Iraani võistkonna koosseisus 2018. aastal Bathumis peetud maleolümpial (mängis kolmandal laual; Iraan sai 17. koha).

## Viited

## Välislingid
*
*Amin Tabatabaei FIDE andmebaasis
Astri Arena

**Astri Arena** on Tartu Lõunakeskuses asuv sisejääväljak. See avati 2005. aastal ning seal mängib oma kodumänge jäähokiklubi Tartu Välk 494. 

## Välislingid
*Koduleht
*
Tin Ujević

**Augustin Josip "Tin" Ujević** (5. juuli 1891 – 12. november 1955) oli horvaadi luuletaja, keda kõige sagedamini nimetatakse 20. sajandi Horvaatia kirjanduse suurimaks luuletajaks.

Kui Ujević oli noor, siis kavatses ta pühendada oma elu poliitikale, kuid pärast osalemist Jugoslaavia natsionalismiga seotud tegevustes aastatel 1912–1918 kaotas ta huvi poliitika vastu ja alustas boheemlaslikku elu, arendades sellega suurt huvi kirjanduse vastu.

## Teosed
* "Lelek sebra" (1920)
* "Kolajna"  (1926)
* "Skalpel kaosa" (1938)
* "Žedan kamen na studencu" (1954)
* "Auto na korzu"
Niks

**Niks** (ka *(lõnga)viiul*, nikats) oli endisaegne lõngakerimisel kasutatud abivahend, mis kaitses  kätt.

See oli puust, harva luust pulgake pikkusega 10–15 cm. Niksi mõlemast otsast umbes 1 cm kaugusel oli tehtud sisselõige. Pulga südamik oli otsast kuni sisselõikeni õõnestatud ning sealt jooksis lõng läbi.

## Vaata ka
*kerapõhi
*kerimine
*keripulk
*kerilaud
*lõngaviht

## Viited

## Välislingid
*Niks, Eesti Põllumajandusmuuseum
Pošehhonje

**Pošehhonje** on linn Venemaal Jaroslavli oblastis, Pošehhonje rajooni keskus. Asub Sogoža jõe vasakul kaldal, Rõbinski veehoidla idakalda lähedal, 151 km Jaroslavlist loode pool.

Linnaõigused sai 1777. aastal.

2017. aastal oli linnas 5867 elanikku.

Linnas on toiduainete- ja puidutööstuse ettevõtted.

## Viited

## Välislingid
*Linna koduleht
Josefa de Iturbide y Huarte

**Josefa de Iturbide y Huarte** (22. detsember 1814 – 5. detsember 1891) oli Mehhiko printsess (1822) ja printsess Iturbide (1865). 

Ta oli esimese Mehhiko keisri Agustín I ja keisrinna Ana Maria tütar.
Karantiin

**Karantiin** on inimeste või loomade, ka teatud piirkonna eraldamine nakkushaiguste ja taimekahjustajate levimise tõkestamiseks ning nende kolde likvideerimiseks.

## Sõna päritolu

Sõna karantiin kasutuse ajalugu läheb 14.‒15. sajandi veneetsia keele sõnani *quarantena*, mis tähendab neljakümmet (itaalia keeles *quaranta* -> *quarantino*) päeva eraldatust, mida nõuti laevadega Veneetsiasse saabujatelt musta surma katkuepideemia ajal. Linna saabujate sedalaadi isolatsiooni nõuti 1377. aastal Ragusa linnriigis (tänapäeva Dubrovnik), kus isolatsiooni perioodiks oli kolmkümmend (itaalia keeles *trenta* -> *trentino*) päeva, kuid Veneetsias kehtestati 1374. aastal pikem periood. 17. sajandil oli fraas kasutusel prantsuse keeles *quarantaine de jours* ladina keele *quadraginta* kaudu ning jõudis ka teistesse Euroopa keeltesse.

## Karantiinimärgistus


Pilt:ICS Lima.svg|Lima, kaitstud veealal märgib, et laev on karantiinis
Pilt:ICS Quebec.svg|Quebec, laev on nakkusvaba


## Vaata ka

*Sotsiaalne isolatsioon
*Sotsiaalse distantsi hoidmine

## Viited
Rõbinski veehoidla

**Rõbinski veehoidla** (vene keeles Рыбинское водохранилище) on paisjärv Venemaal Volga jõel, Šeksna jõe suudmealal.

Veehoidla pindala on 4580 km² ja maht 25,4 km³. See jääb Tveri, Vologda ja Jaroslavli oblasti alale.

Rõbinski veehoidla rajati 1930. aastate lõpus ja 1940. aastate alguses. Tammi hakati ehitama 1935. aastal ja aprillis 1941 alustati veehoidla täitmist. Rajamise ajal oli see maailma suurim tehisveekogu.

Veehoidla lõunakaldal asub Rõbinski hüdroelektrijaam.
Lev Abramov

**Lev Ioahhimovitš Abramov** (vene keeles Лев Иоахимович Абрамов; 14. juuni 1911 Varssavi – 29. veebruar 2004 Moskva) oli Nõukogude Liidu maleametnik, malefunktsionäär, maletaja ja malekohtunik, kirimale rahvusvaheline meister (1979), rahvusvaheline arbiiter (1957). 

Abramov sündis Varssavis, kuid varsti pärast sündi kolis ta perekonnaga Peterburisse. Ta lõpetas Leningradi ehitusinstituudi ja töötas sõja ajal NSV Liidu Riiklikus Kaitsekomitees. Pärast sõda asus elama Moskvasse.

Maletajana täitis Abramov 1940. aastal klassikalises males meistrinormi. Ta on tulnud esikuuikusse Leningradi (1939) ja Moskva meistrivõistlustel (1958) ning pääsenud mängima NSV Liidu meistrivõistluste poolfinaalturniirile. Kirimales saavutas ta parima tulemuse 6. Euroopa meistrivõistlustel (1968–1972), kus jagas 2.–3. kohta.

Abramov tegutses maleametniku ja malefunktsionäärina. Ta oli aastatel 1956–1959 
NSV Liidu Ministrite Nõukogu juures asuva Kehakultuuri ja Spordi Üleliidulise Komitee maleosakonna ülem, 1961–1966 NSV Liidu Maleföderatsiooni aseesimees ja 1957–1969 Rahvusvahelise Kirimaleföderatsiooni (ICCF) asepresident.

## Tunnustus
*1984 – Silver Bertl von Massowi medal ICCF-ilt
Nikolai Krogius

**Nikolai Vladimirovitš Krogius** (vene keeles Николай Владимирович Крогиус; 22. juuli 1930 Saratov – 14. juuli 2022 New York) oli saksa ja Skandinaavia juurtega Venemaa maletaja, malekohtunik ja maleliteraat, varem ka Nõukogude Liidu maleametnik ja malefunktsionäär, rahvusvaheline suurmeister (1964), rahvusvaheline arbiiter (1985). 

## Haridus ja elukäik
Krogius lõpetas 1953. aastal Leningradi Riikliku Ülikooli filosoofiateaduskonna. Sealt sai ta ka kandidaadi- (1969) ja doktorikraadi (1980) psühholoogias. Aastatel 1978–1980 töötas ta Tšernõševski-nimelises Saratovi Riiklikus Ülikoolis psühholoogiakateedri juhatajana ja 1981–1983 Moskvas Kehakultuuri Riiklikus Keskinstituudis malekateedri juhatajana. 

1990. aastatel töötas ta Venemaa Haridusakadeemia Pedagoogikateooria Teadusuurimisinstituudis peateadurina.

## Maleametnik ja malefunktsionäär
Detsembris 1980 reorganiseeriti NSV Liidu Riikliku Kehakultuuri- ja Spordikomitee maleosakond malespordivalitsuseks, mille ülemaks (1981–1989) sai eksmaailmameister Tigran Petrosjani eestkostel suurmeister Krogius. 

Krogius tegutses ka malefunktsionäärina: aastatel 1981–1990 oli ta NSV Liidu Maleföderatsiooni aseesimees ja 1986–1990 Rahvusvahelise Maleföderatsiooni (FIDE) asepresident.

## Maletajakarjäär
Maletajana täitis Krogius meistrinormi 1952. aastal. Suurmeistriks sai ta 34-aastaselt 1964. aastal. Aasta varem oli ta FIDE-lt saanud rahvusvahelise meistri nimetuse. NSV Liidu meistrivõistlustel on ta neljal korral tulnud esikümnesse (1958, 1961, 1964, 1967). Parima tulemuse saavutas ta 1967. aasta meistrivõistlustel Thbilisis, kus tuli seitsmendaks. Aastavahetusel 1970/1971 Hastingsi turniiril jagas Krogius Lajos Portischi järel 2.–6. kohta.

1965. aastal tuli Krogius Hamburgis NSV Liidu võistkonna koosseisus Euroopa võistkondlikuks meistriks.

1990. aastatel osales Krogius seenioride maailmameistrivõistlustel, kus parimaks tulemuseks jäi 1993. aastal Bad Wildbadis esikoha jagamine koos kolme teise maletajaga (MM-tiitel läks Mark Taimanovile).

## Maailmameistri sekundant
Krogius oli 1972. aastal maailmameister Boriss Spasski sekundant Reykjavíkis aset leidnud MM-tiitlimatšis Spasski-Fischer.

## Ameerika Ühendriikides
Alates 1998. aastast elas Krogius koos perega Ameerika Ühendriikides. Tal oli Venemaa ja USA kodakondsus.

## Tunnustus
*1990 – FIDE auliige

## Isiklikku
Ta valdas täiuslikult saksa keelt.

## Publikatsioone
*1980 – monograafia "Психология шахматного творчества" ('Maleloomingu psühholoogia')
*2000 – "Борис Спасский". Москва: Центральный коллектор научных библиотек. ISBN 5-93260-007-1 (kaks köidet, 730 lk, kaasautorid A. Golubev ja L. Guttsait)
*2014 – "Записки гроссмейстера". СПб ISBN 978-5-904819-76-7

## Välislingid
*Nikolai Krogius FIDE andmebaasis
1996. aasta laskesuusatamise maailmameistrivõistlused

**[[1996]]. aasta [[laskesuusatamise maailmameistrivõistlused]]** olid **31.** maailmameistrivõistlused laskesuusatamises, mis toimusid 3.–11. veebruarini Ruhpoldingis Saksamaal.

## Tulemused
### Mehed
#### 10 km sprint




Kuupäev: 9. veebruar
Osavõtjaid: 88 võistlejat
Riike: 
Maailmameister 1995:  Patrice Bailly-Salins 
**[https://firstskisport.com/biathlon/results.php?id=380 Tulemused]**


#### 20 km eraldistart




Kuupäev: 4. veebruar
Osavõtjaid: 88 võistlejat
Riike: 
Maailmameister 1995:  Tomasz Sikora
**[https://firstskisport.com/biathlon/results.php?id=379 Tulemused]**


#### 4 x 7,5 km teatesõit



Kuupäev: 11. veebruar
Osavõtjaid: 22 võistkonda
Maailmameister 1995: Ricco Gross,Mark Kirchner,Frank Luck,Sven Fischer
**[https://firstskisport.com/biathlon/results.php?id=1046 Tulemused]**


#### 10 km võistkonnavõistlus



Kuupäev: 6. veebruar
Osavõtjaid: ? võistkonda
Maailmameister 1995: Dag Bjørndalen,Frode Andresen,Halvard Hanevold,Jon Åge Tyldum
**[https://firstskisport.com/biathlon/results.php?id=1650 Tulemused]**


### Naised
#### 7,5 km sprint




Kuupäev: 8. veebruar
Osavõtjaid: 72 võistlejat
Riike: 
Maailmameister 1995:  Anne Briand
**[https://firstskisport.com/biathlon/results.php?id=374&g=w Tulemused]**


#### 15 km eraldistart




Kuupäev: 3. veebruar
Osavõtjaid:72  võistlejat
Riike: 
Maailmameister 1995:  Corinne Niogret
**[https://firstskisport.com/biathlon/results.php?id=375&g=w Tulemused]**


#### 4 x 7,5 km teatesõit



Kuupäev: 10. veebruar
Osavõtjaid: 16 võistkonda 
Maailmameister 1995: Uschi Disl,Antje Harvey,Simone Greiner-Petter-Memm,Petra Behle
**[https://firstskisport.com/biathlon/results.php?id=540&g=w Tulemused]**


#### 7,5 km võistkonnavõistlus



Kuupäev: 6. veebruar
Osavõtjaid: 14 võistkonda
Maailmameister 1995: Elin Kristiansen,Annette Sikveland,Gunn Margit Andreassen,Ann Elen Skjelbreid
**[https://firstskisport.com/biathlon/results.php?id=748&g=w Tulemused]**


### Medalid
 Korraldajariik
Ilyashev & Partners Õigusbüroo

**Ilyashev & Partners Õigusbüroo OÜ** on õigusbüroo, mis osutab õigusteenuseid kõigis peamistes õiguse valdkondades. Ettevõttel on kontorid Ukrainas, Venemaal ja Eestis. Sellel on suurim võrguesindus Ukrainas.

## Ajalugu
Ettevõte on asutatud 1997. aastal Kiievis Ukrainas. 1999. aastal avati esimene piirkondlik kontor Harkivis.

2013. aastal avati kontor Dnipros.

2016. aastal avati filiaal Tallinnas.

2017. aastal hakkas ettevõte ametlikult vastu võtma tasu *bitcoin*'ides.

2019. aasta oktoobris avas "Ilyashev & Partnerid" oma kontori Odessas, seejuures muutudes Ukrainas suurimaks juriidiliste ettevõtete võrgustikuks.

## Kaasused
2003. aastal osales ettevõte RE-le Antonov kuuluva Kanada ja Belgia valitsuse seeria An-124-101 (Ruslan) lennukite aresti alt vabastamises. Lennukid tagastati pärast 19-kuulist aresti all hoidmist ja kohtulikku arutamist.

2007. aastal oli ettevõte Ukraina suurima veetranspordiettevõtte Ukrrichflot omandamise lepingu saatja, samal aastal nõustas ettevõtet Antonov 600 miljoni dollari suuruse lepingu sõlmimisel NATO-ga.

2010. aastal tegi Ilyashev & Partnerid juriidilist ekspertiisi ettevõtte PZU Ukraina jaoks, mis esmakordselt paigutas oma aktsiad Varssavi fondibörsile. PZU meelitas vahendeid 1,99 miljardi dollareid, mis oli 2010. aastal suuruselt teine tehing Euroopa turul.

2019. aasta detsembris esindas ettevõte edukalt juhtiva tööriistade ja seadmete riikliku tarnija Budpostach huve konflikti - ettevõtte laos toimunud tulekahju kindlustuslahenduses. Ettevõte haldas kindlustushüvitisi, mida maksti oma kliendile, kellest sai 2019. aastal Ukraina kindlustusturul suurim ja Ukraina ajaloos üheks suurematest.

## Saavutused
Juriidiliste ettevõtete Top 50 alates 1999

Ukraina juriidiliste ettevõtete Top 3 (2019)

Parimad Ukrainas konfliktide lahendamises Chambers Global arvates (2019, 2020)

## Viited
Bezau

**Bezau** on alev ja vald (saksa *Marktgemeinde*) Bregenzerwaldis Austria Vorarlbergi liidumaal Bregenzi ringkonnas. Bezau on aasta läbi populaarne turismisihtkoht oma läheduse tõttu suusakuurortidele ja matkaradadele. Selle maaliline kirik on ehitatud 1906. aastal ja on pühitsetud pühale Jodokile. Veel üks vaatamisväärsus on kohaliku ajaloo muuseum *(Heimatmuseum)*, mis asub traditsioonilises puidust kodus.

## Ajalugu

Bezaud on esmamainitud kui Baezenowe 1249. aastal. Oma kiriku ehitamisega 1497. aastal sai Bezaust autonoomne kogudus. 1656. aastal asutati kaputsiinide klooster. Alates 1806. aastast on Bezaus töötanud Bregenzerwaldi piirkonna ringkonnakohus. 1902. aastal avati 35,32 km pikkune kitsarööpmeline raudtee Bregenzerwaldbahn. See raudtee ühendas Bregenzit Bezauga kuni 1983. aastani.

## Sõpruslinn

* Heiden, Šveits

## Tuntud inimesi

* Anton Innauer (*1958), suusahüppaja

## Viited
Vainu tänav

**Vainu tänav** on mitme Eesti asula tänava nimi:

*Vainu tänav Aruküla alevikus
*Vainu tänav Jõgeval
*Vainu tänav Kilingi-Nõmmes
*Vainu tänav Kose alevikus
*Vainu tänav (Paide)
*Vainu tänav (Rakvere)
*Vainu tänav (Tallinn)
*Vainu tänav Tartus
*Vainu tänav Türil
*Vainu tänav Valgas
Sihitisesõnastik

**Sihitisesõnastik** on Eesti Keele Instituudi elektroonilises sõnastikusüsteemis EELex koostatud verbirektsioonide sõnastik. See on mõeldud eeskätt edasijõudnud eesti keele õppijale (B2- ja C1-keeleoskustase).

Sõnastiku on aastatel 2015‒2019 koostanud ja toimetanud Tartu Ülikooli töörühma liikmed Natalia Vaiss, David Ogren, Helena Metslang ja Raili Pool.

2020. aasta seisuga sisaldab sõnastik ligikaudu 400 sagedasemat eesti keele sihilist tegusõna koos sihitise käände kasutamise teabega, mida illustreerivad näitelaused. Sõnastik ilmub ainult elektrooniliselt ning seda täiendatakse jooksvalt.

## Abiks sihitise käände valimisel
Sihitis on lauseliige, mis kuulub sihilise tegusõna juurde ning näitab, kellele või millele on tegusõnaga väljendatud tegevus suunatud. 

Eesti keeles saab sihitis olla kas osa- või täissihitis. Kummaga on konkreetses lauses tegu, seda on vahel raske õigesti kindlaks määrata isegi eesti keelt emakeelena kõneleval ja kirjutaval inimesel. 

Käändevalikult on sihitisel aga rohkem variante, sest sihitis võib olla kas
* ainsuse ja mitmuse osastavas käändes (nt *loen raamatut / loen raamatuid*);
* ainsuse omastavas käändes (nt *lugesin raamatu läbi*);
* ainsuse ja mitmuse nimetavas käändes (nt *loe raamat läbi / loe raamatud läbi*).

Sõnastik abistab kasutajat infoga, millised tegusõnad nõuavad alati osastavas käändes sihitist ning millistega on võimalik kasutada nii osastavas, omastavas kui ka nimetavas käändes sihitist.

## Viited

## Välislingid
*Rektsioone, milles sageli eksitakse
*Valik rektsioone
Lõugas (iste)

**Lõugas** oli  endisaegsetes elamutes istemüür või istekivi kolde eesserval või ka kõrval. See võis olla ka koldemüüri jätk, millel tuletegemise ajal istuti. 

Lõugas oli üle Eesti erinevate (murde)nimedega, nagu *leelõugas*, *lõuakivi*, *lõukapaas*, *koldepae*. Lääne-Eestis ka *korjakivi*, *korjapae*; põhjarannikul *arinakivi*, *arin*; Saaremaal *koldemüür*.

## Viited
Julija Sokolovska

**Julija Sokolovska** (ukraina keeles Юлія Сергіївна Соколовська; sündinud 12. aprillil 1985) on Ukraina poliitik ja riigiametnik.

## Töökäik
Sokolovska oli 29. augustist 2019 kuni 4. märtsini 2020 Ukraina sotsiaalpoliitika minister. 

## Viited

## Välislingid
* Зеленский назначил Соколовскую заместителем главы ОП - Korrespondent.net, 12.03.2020
1977. aasta Pärnu maleturniir

**1977. aasta Pärnu suveturniir** oli 1977. aasta suvel Pärnus korraldatud maleturniir mitme külalismaletaja osavõtul. 

Pärnus 16 osavõtjaga turniirile oli kutsutud Eesti maleparemiku kõrval kolm suurmeistrit, Moskva meister Sergei Sokolov ja naiste maailmameister Nona Gaphrindašvili. Kõik kolm suurmeistrit – Aivars Ģipslis (Läti), Boriss Gulko (Moskva) ja Volodõmõr Tukmakov (Ukraina) – olid NSV Liidu meistrivõistluste medalistid (Ģipslis, 1966/1967; Tukmakov, 1972; Gulko, 1975).

Eesti maleparemikust mängisid turniiril Iivo Nei, Aarne Hermlin, Aleksander Veingold, Hillar Kärner, Helmut Luik, Boris Rõtov, Gunnar Uusi, Rein Etruk ja Valter Heuer.

## Turniiri lõpptulemus
Turniiri võitis kahepunktilise eduga Tukmakovi ees Boriss Gulko (hea vorm tõi talle aasta lõpul ka NSV Liidu meistrikulla). Tukmakov sai kaks kaotust: Sokolovilt ja Rõtovilt, Ģipslis kaotas Tukmakovile ja Veingoldile. Nei suutis kaotusi vältida.

### Paremusjärjestus
1. Gulko 12,5 punkti, 2. Tukmakov 10,5 p, 3.–5. Nei, Sokolov ja Hermlin 9,5 p, 6.–7. Veingold ja Kärner 8,5 p, 8.–9. Ģipslis ja Luik 7,5 p, 10. Rõtov 7 p, 11. Uusi 6,5 p, 12. Etruk 6 p, 13. Gaphrindašvili 5,5 p, 14. Heuer 5 p, 15. Endel Kivioja 3,5 p, 16. Ants Tamme 3 p.


Fail: IBM-schaaktoernooi 9e ronde, nr 30, 31 Tukmakov, nr 32, Langweg, Bestanddeelnr 927-3527.jpg |Volodõmõr Tukmakov, turniiri teine koht
Fail: 28e Hoogoven schaaktoernooi te Beverwijk, de Rus Nei, Bestanddeelnr 918-6661.jpg |Iivo Nei, turniiri 2.–4. koht
Fail: Hillar Kärner 20130112.jpg |Hillar Kärner, turniiri 6.–7. koht
Fail: Gipslis,Aivars 1982 Bad Kissingen.JPG|Aivars Ģipslis, turniiri 8.–9. koht
Fail: Hoogovenschaaktoernooi nr 34a Russin Gaprindashvili (heeft leiding bij dames), Bestanddeelnr 927-7230.jpg |Nona Gaphrindašvili, turniiri 13. koht


## Vaata ka
*1971. aasta Pärnu maleturniir
*1981. aasta Pärnu maleturniir

## Viited
Yannick Pelletier

**Yannick Pelletier** (sündinud 10. septembril 1976 Bielis Berni kantonis) on Šveitsi maletaja, rahvusvaheline suurmeister (2001). 

Pelletier sai 1995. aastal FIDE-lt rahvusvahelise meistri nimetuse. Suurmeistriks sai ta 24-aastaselt 2000. aastal (FIDE kinnitas 2001. aastal). Pelletier on esimene Šveitsi malesuurmeister, kes on sündinud Šveitsis.

Ta on kuuekordne Šveitsi malemeister (1995, 2000, 2002, 2010, 2014, 2017).

2009. aastal pääses Pelletier FIDE presidendi nominatsiooni kaudu mängima maailma karikaturniirile Hantõ-Mansiiskis (nokautsüsteemis peetav 128 osavõtjaga turniir), kus sai turniiritabelis 98. asetuse. Avaringis võitis ta 32. asetuse saanud Bu Xiangzhi tulemusega 1,5:0,5, kuid teises ringis kaotas teisele hiinlasele Li Chaole 3,5:4,5.

## Võistkondlik esinemine
Pelletier on Šveitsi võistkonna koosseisus esinenud 11 maleolümpial (1996–2016), seejuures esimesel laual mängis 1996., 1998., 2010., 2012., 2014. ja 2016. aastal. Šveitsi edukamad esinemised Pelletier' osalusega olid 2002. aastal Bledis (12. koht) ja 2004. aastal Calvias (13. koht). Mõlemal olümpial mängis esimesel laual Viktor Korchnoi, teisel Pelletier.

## Isiklikku
Pelletier valdab prantsuse, inglise, saksa, hispaania ja vene keelt.

## Välislingid
*
*Yannick Pelletier FIDE andmebaasis
Werner Hug

**Werner Hug** (sündinud 10. septembril 1952 Feldmeilenis Zürichi kantonis) on Šveitsi maletaja, rahvusvaheline meister (1971). 

Hug tuli 1971. aastal Ateenas juunioride maailmameistriks (ungarlase Zoltán Ribli ees). FIDE andis Hugile rahvusvahelise meistri nimetuse (hiljem hakati juunioride maailmameistriks tuleku eest suurmeistri nimetust andma). 

1973. aastal pääses Hug mängima MM-i tsoonidevahelisele turniirile Petrópolises, kus jäi eelviimaseks 18 osavõtja seas. 1975. aastal tuli ta Šveitsi malemeistriks.

Teist korda pääses Hug tsoonidevahelisele turniirile 1993. aastal. Juulis 1993 Bielis peetud FIDE MM-i 74 osavõtjaga tsoonidevaheliselt turniiril jäi Hug jagama 65.–69. kohta .

## Võistkondlik esinemine
Hug on Šveitsi võistkonna koosseisus esinenud 14 maleolümpial (1972–1984, 1988, 1990, 1994, 2000, 2008, 2012, 2014), seejuures esimesel laual mängis 1972., 1974., 1976., 1980. ja 1984. aastal. Šveitsi parim võistkondlik koht saavutati 1976. aastal Tripolis (esimesel laual Hug) – 7. koht, kuid sel aastal idabloki maad ei osalenud. 2000. aastal İstanbulis tuli Šveits kümnendaks (esimesel laual Viktor Korchnoi, Hug tegi kaasa varumängijana).

## Välislingid
*Werner Hug FIDE andmebaasis
Zoltán Ribli

**Zoltán Ribli** (sündinud 6. septembril 1951 Mohácsis) on ungari maletaja, maletreener ja malekohtunik, rahvusvaheline suurmeister (1973), rahvusvaheline arbiiter (1995), FIDE vanemtreener (2009).

Ribli võttis osa Groningenis aastavahetusel 1968/1969 (jagas esikohta) ja 1970/1971 (ainuvõitja) peetud mitteametlikest Euroopa juunioride meistrivõistlustest. Juunioride maailmameistrivõistlustel 1971. aastal Ateenas tuli šveitslase Werner Hugi järel teiseks. 

Suurmeistriks sai ta 22-aastaselt 1973. aastal. Kolm aastat varem oli ta FIDE-lt saanud rahvusvahelise meistri nimetuse. 

Ta on kolmel korral tulnud Ungari malemeistriks (1973, 1974, 1977).

Ribli on mänginud maailmameistrivõistlusete neljal tsoonidevahelisel turniiril ja kahel pretendentide turniiril. 1976. aastal jagas ta tsoonidevahelisel turniiril Manilas 5.–6. kohta. 1979. aastal jagas tsoonidevahelisel turniiril Riias kaasmaalase András Adorjániga 3.–4. kohta (kolm paremat pääses edasi). Järelmatš edasipääsukohale jäi viiki 3:3, kuid halvem koefitsient jättis Ribli pretendentide hulgast välja.  

1982. aastal võitis Ribli tsoonidevahelise turniiri Las Palmases ja seejärel 1983. aastal peetud pretendentide matšturniiril alistas ta veerandfinaalis Eugenio Torre. Samal aastal peetud pretendentide poolfinaalis kaotas Ribli Vassili Smõslovile tulemusega 4,5:6,5. Nelja hulka jõudmine tagas talle koha järgmisel pretendentide turniiril (16 osavõtjaga ringsüsteemis turniir peeti Montpellier's), kus ta jäi jagama 13.–14. kohta.

1987. aastal jagas Ribli tsoonidevahelisel turniiril Suboticas Mihhail Taliga 4.–5. kohta (edasi pääses kolm paremat) ja pretendentide turniirile ei pääsenud.

## Võistkondlik esinemine
Ribli on mänginud Ungari võistkonna koosseisus 12 maleolümpial (1970–1974, 1978–1994), seejuures võitnud meeskonnaga ühe kuldmedali (1978) ja kolm hõbemedalit (1970, 1972, 1980). 1985. aastal võitis ta meeskonnaga võistkondlikel maailmameistrivõistlustel hõbemedali (mängis teisel laual). 

Euroopa võistkondlikel meistrivõistlustel on Ribli võitnud kaks hõbemedalit (1977, 1980) ja kaks pronksmedalit (1973, 1983).

## Välislingid
*
*Zoltán Ribli FIDE andmebaasis
Kollektiivne immuunsus

**Kollektiivne [[immuunsus]]** ehk kollektiivne kaitse (ka nn. karjaimmuunsus, inglise keeles *herd immunity*) tekib, kui teatud protsent inimestest on viirus- või nakkushaiguse läbi põdenud või selle vastu vaktsineeritud.   

## Viited
Aleksei Trifonov

**Aleksei Trifonov** (vene keeles Алексей Иванович Трифонов; 20. jaanuar 1928 Moskva oblast – 1. detsember 2013 Tallinn) oli Nõukogude Liidu mereväeohvitser (1. järgu kapten), kes oli pikemat aega teenistuses Tallinna mereväebaasis paiknenud miinitraalerite brigaadis, sealhulgas brigaadiülemana ja hiljem tegevuses veteranide organisatsioonis. 

## Elukäik
Aleksei Trifonov sündis Moskva oblastis Puškino linnas 20. jaanuaril 1928. Tema vanem vend Vladimir Trifonov teenis 2. maailmasõja ajal mereväelasena jäämurdjal Suur Tõll. 1944-1946 aastal õppis Aleksei Leningradis ettevalmistavas sõjamerekoolis ja seejärel pärast kõrgema sõjamerekooli lõpetamist teenis Nõukogude Liidu mereväes Balti- ja Põhjalaevastikes kuni 1975. aastani ja 1. järgu kapteni auastmeni. Oli okupatsiooniperioodil Tallinnas paiknenud suurima nõukogude sõjalaevakoondise, miinitraalerite brigaadi, tuntuim ülem. Autasustatud Punatähe ordeniga.

### Teenistuskäik mereväes
*1946 – M. V. Frunze nimeline kõrgem mere-sõjakool Leningradis, vahiohvitseri eriala kursant
*1950 – Balti laevastikus Porkkala mereväebaasis madalamatel ametikohtadel
*1955 – Tallinnas 94. miinitraalerite brigaadis madalamatest ametikohtadest kuni 152. reiditraalerite divisjoni- ja 55. baasitraalerite divisjoni ülemani, osaledes ühtlasi merealade sõjajärgsel "lahingtraalimisel" 1957. aastani
*1963 – Põhjalaevastikus 55. meretraalerite divisjoni ülem
*1968 – ohvitserikoosseisu Mereväe Kõrgemate Eriklasside kuulaja
*1969 – 94. miinitraalerite brigaadi staabiülem
*1972 – 94. miinitraalerite brigaadi ülem
*1975 – vabastati teenistusest tervislikel põhjustel ja määrati reservi

Pärast reservi arvamist töötas 1975.–1991. aastani õppejõuna Tallinna Polütehnilises Instituudis. 

Pärast Eesti taasiseseisvumist 1991. aastal jäi kohapeale elama ja hakkas aktiivselt organiseerima veteranide tegevust. Oli vene Laevastiku Veteranide Klubi üks asutajaid ja alates 1994. aastast klubi juhatuse esimehe asetäitja. Kui selgus vene okupatsioonivägede lahkumine Eestist, korraldas enne Miinisadama Eesti mereväele üleandmist sadamas asunud 1941–1945 langenud punalaevastiklaste mälestusmärgilt tahvlite ümberpaigutamise Aleksander Nevski katedraali, tagamaks nende säilimist. Antud mälestusmärk, kui eestlastele võõra okupatsioonivõimu sümbol, hiljem tegelikult lammutatigi ala korrastamise käigus.

Aleksei Trifonov suri 1. detsembril 2013 Tallinnas ja maeti 4. detsembril Metsakalmistule. Peielaud toimus Puškini kohvikus Narva maantee 36 (endine Balti Laevastiku muuseumi hoone).

## Isiklikku
Abikaasa Zinaida Petrovna, 2 poega.

## Vaata ka
* 94. punalipuline miinitraalerite brigaad

## Viited

## Välislingid
* Flotprom.ru: Командира 94-й Краснознамённой бригады тральщиков проводили в последний путь в Таллине
* Stena.ee: Из истории Таллинской бригады тральщиков или Долгое сражение с «рогатой смертью»
* Clubmarinevf.ee:некролог по Трифонову
Bi Nguyen

**Bi Nguyen** (maadlejanimi **Killer Bee**; sündinud 30. oktoobril 1989) on vietnami päritolu Ameerika Ühendriikide sportlik naisvabavõitleja, kes sai tuntuks esinemisega telesaates "Survivor". 

Vietnami külast pärit Bi Nguyen kolis kuueaastaselt koos perekonnaga Vietnamist Ameerika Ühendriikidesse ja asus elama California osariiki. 2014. aastal debüteeris ta sportlikus vabavõitluses ja 2019. aastal sõlmis lepingu ONE Championshipiga, mis on suurim sportliku vabavõitluse (MMA) organisatsioon Aasias.

Nguyen ei ole abielus. Instagramis on tal üle 100 000 jälgija. Ta armastab muusikat ja tema iidol on Michelle Waterson.

## Viited

## Välislingid
* 
* Bi Nguyeni foto
Nguyễn

**Nguyễn** (阮) on vietnami perekonnanimi. See on levinuim vietnami perekonnanimi.

## Nime kandjaid
*Bi Nguyen, naissportlane
*Dustin Nguyen, vietnami näitleja
*Nguyễn Ngọc Trường Sơn, vietnami maletaja
*Nguyễn Huệ
*Scotty Nguyen, pokkerimängija
*Nguyễn Tấn Dũng, Vietnami poliitik
*Nguyễn Minh Triết
*Nguyễn Xuân Phúc
*Nguyễn Công Phượng
*Nguyễn Phú Trọng

## Vaata ka
* Nguyễni dünastia
Lahnus

**Lahnus** on linnaosa Espoos Soomes. Kuulub Põhja-Espoo piirkonda.

See on Espoo kõige põhjapoolsem linnaosa ja põhjas on Nurmijärvi valla piir ning selle küljel on selle valla suurim küla Klaukkala.

Lahnus on eriti tuntud Korpilampi hotelli ja Serena veepargi poolest.
Gluteen

**Gluteen** on taimne liitvalk, mis koosneb gliadiinist ja gluteniinist. Mõlemad valgud on kolloidid, mis veega kokkupuutel imavad vett ja turduvad. Segamisel moodustavad need elastse aine, mida nimetatakse ka kleepvalguks.

## Gluteen ja toitumine
Gluteeni leidub kõige suuremal hulgal nisus, aga ka speltanisus, rukkis, odras. Eesti neljas tuntud teravili kaer on gluteenivaba, kuid kaeras sisalduvad valgud aveniinid võivad põhjustada gluteeniga sarnaseid talumatusnähte. 

Gluteen nagu teisedki taimsed valgud seedub suhteliselt aeglaselt ja seetõttu on soovitatav neid teravilju enne tarbimist idandada, leotada või kääritada. Traditsioonilise juuretisega leiva ja sepiku valmistamise protsessis aitab juba juuretise bakteriaalne kooslus gluteeni kergesti omastatavateks väärtuslikeks aminohapeteks muuta. Taimetoitlased kasutavad söögiks puhast nisugluteeni (Aasia köögis tuntud nimetusega *[[seitan]]*) taimsete kotlettide ja steikide valmistamiseks. Nisutaina puhul on tegemist selle peamise elastse koostisosaga, mis ümbritseb gaasimullikese õhukese nahaga ja hoiab niiviisi gaase kinni. Käärimisel ja küpsetamisel gaasimullid paisuvad ja kleepvalk annab gaasirõhule järele – sarnaselt õhupalli täispuhumisega. Selle omaduse tõttu aitab gluteen tainast küpsetisi siduda ning annab neile suurema mahu ja pehme tekstuuri.

### Gluteen kui allergiatekitaja
Gluteeni sisaldavate toiduainete tarbimist peavad vältima inimesed, kellel on diagnoositud teraviljaallergia või tsöliaakia. Sagedamini esinevad gluteenitalumatuse sümptomid on kõhulahtisus, kõhupuhitus ja üldine raskustunne seedetraktis. Kui tekib kahtlus, et on probleeme gluteeni seedimisega, tuleks vähemalt nädalaks gluteeni sisaldavate toiduainete tarbimisest loobuda ja vaadata, kas enesetunne paraneb.

Gluteenivabad teradega taimed on näiteks riis, hirss, tatar, kinoa. Gluteenitalumatuse korral võib nisujahu asemel kasutada näiteks riisi-, tatra-, herne- ja maisijahu, maisi- ja kartulitärklist. Kondiitritoodetes kasutatakse tavaliselt mandli- ja kookosjahu. Gluteeni asendamiseks tekstuuri andmisel kasutatakse ksantaani ja guari. Puu-, juur-, kaunviljad, marjad jms gluteeni ei sisalda.
Rootsi 25-öörine münt

**Rootsi 25-öörine münt** on Rootsi endine väike münt.

25-ööriseid vermiti 1855–1871 750-tuhandikulisest, 1874–1941 600-tuhandikulisest ja 1943–1961 400-tuhandikulisest hõbedast. Niklist 25-ööriseid vermiti aastail 1921, 1940, 1941, 1946, 1947 ja pidevalt aastatel 1962–1984. 25-öörised kehtisid kuni 30. juunini 1985 ja kaotasid kehtivuse sama aasta 1. juulist.

## Välislingid
*Silverklubben
Cienfuegose provints

**Cienfuegose provints** on Kuuba 1. järgu haldusüksus. Provints asub riigi keskosas.

Halduslikult jaguneb 8 omavalitsuseks.
Tõnis Sildaru

**Tõnis Sildaru** (sündinud 10. augustil 1981) on Eesti vigursuusatreener. 

## Elukäik
Ta lõpetas aastal 2001 Tallinna Väike-Õismäe Keskkooli. Ta on harrastanud jalgpalli mängimist ja murdmaasuusatamist.

Ta töötas algul katusematerjale Eestisse toovas firmas, kuid tuli 2015. aastal töölt ära, et keskenduda oma laste Kelly Sildaru ja Henry Sildaru treenimisele.

Tõnis Sildarul puudub treenerikutse, kuid tema treeneritöö tulemusena on võidetud kaks olümpiamedalit – Kelly Sildaru võitis 2022. aasta taliolümpiamängudel Pekingis vigursuusatamise rennisõidus pronksmedali ja 2026. aasta taliolümpiamängudel Milanos ja Cortina d'Ampezzos Henry Sildaru samal alal hõbemedali.

## Isiklikku
Tema kooselu Lilian Talvinguga lagunes 2020. aastal. Neil on lapsed Kelly Sildaru ja Henry Sildaru.

2020. aasta alguses algatas prokuratuur kriminaalasja Tõnis Sildaru võimaliku lähisuhtevägivalla kohta aastatel 2018–2019. Sama aasta suvel kahtlustas prokuratuur teda kehalises väärkohtlemises ja suures ulatuses omastamises. Sildarut esindas kohtus advokaat Kalle-Kaspar Sepper. Kuna kohtueelne uurimine ei tõendanud kindlaid vägivalla või ähvardamise episoode, mille alusel oleks saanud esitada süüdistuse, lõpetas prokuratuur selles osas 2024. aasta jaanuaris  kriminaalmenetluse. Kuid Tõnis Sildaru sai süüdistuse alaealise tütre teenitud vara ebaseaduslikus kasutamises. Selle kohaselt ei teinud ta ligikaudu miljoni euro väärtuses tehinguid oma lapse huvides, vaid pööras vara enda ja kolmandate isikute kasuks.

2024. aasta mai lõpus tõdesid osapooled, et leppimine on võimalik, kuid hiljem kohtule dokumente lepitusmenetluse saavutamiseks ei esitatud. Kohtuvaidlused jätkusid ka oktoobris 2024, mais 2025 (kaasati Tõnis Sildaru vanemad) ja oktoobris 2025.

2023. aasta 9. septembril abiellus Tõnis Sigrid Vahtraga, kes võttis oma uueks perekonnanimeks Sildaru.

29. detsembril 2024 toimus Alexela kontserdimajas «Spordiaasta tähed 2024» galaõhtu, kus oli kohal ka Sildarude perekond. Galal tuli ilmsiks uudis Tõnis Sildaru abikaasa lapseootusest. Aprillis 2025 sündis poeg Henry Ruudy.

## Viited

## Välislingid
* Kelly Sildaru isa Tõnis Sildaru räägib lõpuks oma loo, Täistund - Kanal 2
* Ketlin Kruse. Tõnis Sildaru saab kohtus ise viimaks sõna: oleme siin osaliselt sellepärast, et pere lagunes. Elu24, 29. oktoober 2025
Hard

**Hard** on alev ja vald (saksa *Marktgemeinde*) Austria Vorarlbergi liidumaal Bregenzi ringkonnas otse Bodeni järve ääres. Hardi vaatamisväärsuste hulka kuuluvad *Strandbad* ja *Grünerdamm*. Hard on kuulus ka oma rulapargi poolest.

Brasiilia aukonsulaat asub Hardis.

## Ajalugu

7. sajandi paiku asusid alemannid Mittelweiherburgi lähistele. See oli esimene asupaik selles piirkonnas. Bodeni järve lähistel puhastati 1200. aasta paiku suur ala metsast, kuhu ehitati uus küla: Hard (vanaülemsaksa keeles "mets"). Hardi valda on esmamainitud 1249. aastal paavst Innocentius IV vabastamiskirjas Mehrerau kloostrile.

1794. aastal avas Samuel Vogel Alsace'ist Hardis esimese tekstiilivabriku. 1802. aastal tühistati "Allmenden" (ühismaa). Selle tulemuseks olid privaatsed põllud, karjamaad ja metsad, mida oli kasutatud umbes 1000 aastat. 1997. aastal avati Mittelweiherburgis riidetrükimuuseum.

### Harder Schwabenkinder ([[Švaabilapsed]])

17. sajandist 20. sajandi alguseni saatsid vaesed Vorarlbergi talunikud oma lapsi Švaabimaale hooajatöödele. Neid lapsi kutsuti "Schwabenkinder", tegevust ennast aga "Schwabengehen".

## Viited
Haiguste Ennetamise ja Tõrje Euroopa Keskus

**Haiguste Ennetamise ja Tõrje Euroopa Keskus** (inglise keeles *European Centre for Disease Prevention and Control*; **ECDC**) on Euroopa Parlamendi ja nõukogu 2004. aasta 21. aprilli määrusega (EÜ) nr 851/2004 asutatud Euroopa Liidu sõltumatu amet, mille missiooniks on muu hulgas välja selgitada, hinnata ja teavitada nakkushaigustest tulenevatest olemasolevatest ja pürgivatest ohtudest inimeste tervisele.

## Viited

## Välislingid
* Ametlik koduleht
Helen Hayes

**Helen Hayes MacArthur** (neiupõlves **Brown**; 10. oktoober 1900 – 17. märts 1993) oli Ameerika Ühendriikide näitleja, keda on kutsutud Ameerika teatri esimeseks leediks. 

Tema karjäär kestis üle 80 aasta (1905–1987). Ta oli üks 15 loomeinimesest, kes on pälvinud nii Emmy, Grammy, Oscari kui ka Tony auhinna (nn EGOT-i). 1986. aastal sai ta Ameerika Ühendriikide kõrgeima tsiviilteenetemärgi Presidential Medal of Freedom. 

Washingtoni teatriauhind Helen Hayes Award, mida on välja antud alates 1984. aastast, on nimetatud Hayesi auks. 1955. aastal nimetati New Yorgi Theater Districti Broadway teatrikompleksis asunud Fulton Theater ümber Helen Hayes Theatre'ks. Kui see teater 1982. aastal tegevuse lõpetas, nimetati tema järgi lähedal asunud Little Theatre. 

Helen Hayest peetakse üheks 20. sajandi parimaks naisnäitlejaks.

## Tunnustus
*1988 – National Medal of Arts

## Filme
* "The Sin of Madelon Claudet" (1931)
* "Happy Birthday" (1943)
* "Anastasia" (1956)
* "Airport" (1970)
* "Harvey" (1970)
* "The Snoop Sisters" (1974)

## Viited
Umaro Sissoco Embaló

**Umaro Mokhtar Sissoco Embaló** (sündinud 23. septembril 1972) on Guinea-Bissau poliitik ja sõjaväelane, 27. veebruaril 2020 kuulutas ta ennast Guinea-Bissau presidendiks. Ta oli 18. novembrist 2016 kuni 16. jaanuarini 2018 Guinea-Bissau peaminister. 

Embaló kandideeris teiseks presidendiametiks 2025. aasta Guinea-Bissau üldvalimistel 23. novembril. Nii tema kui ka Fernando Dias da Costa kuulutasid end järgmisel päeval võitjaks, kuigi ametlikke tulemusi polnud veel avaldatud. 26. novembril arreteeriti Embaló armee staabiülema poolt läbiviidud riigipöörde käigus.

## Viited
57. valvelaevade divisjon

**57. valvelaevade divisjon**, ka allveetõrjelaevade divisjon (vene keeles *57-й дивизион противолодочных кораблей*), sõjaväeosa nr 51229, oli Nõukogude perioodil Tallinna mereväebaasis paiknenud sõjalaevade (hävitajate-fregattide) koondis. 

## Ajalugu
Divisjon asutati 1961. aastal Liepajas. Allus 1983. aastast 76. hävitajate brigaadile, mille staap ja enamik laevu oli viidud alates 1971. aastast Tallinnast üle Riiga. 
Laevad seisid Tallinnas Hundipea sadamas, kus osa neist olid tegelikult pidevalt konserveeritud (reservis). 

1980. aastate lõpuks kanti vananenud laevad maha ja divisjon likvideeriti 1990. aastal.

## Koosseis

57. valvelaevade divisjoni (nimetati ka allveetõrjelaevade divisjoniks) koosseisus olid:
*Kotlin-klassi hävitaja (projekt 56 Spokoinõi): Svetlõi 
*Skoryy-klassi hävitaja (projekt 30bis Smelõi): Statnõi, Stoiki, Surovõi, Svobodnõi, Ognennõi
*Riga-klassi fregatt (valvelaev projekt 50 Gornostai): Kuguar (mõningatel andmetel kuulusid divisjoni vähemalt varem veel SKR-5, SKR-14, Tuman, Komsomolets Litvõ, Kobtšik ja SKR-50)

## Vaata ka
* 94. punalipuline miinitraalerite brigaad

## Välislingid
*ww2.dk
Lauterach (Vorarlberg)

**Lauterach** on alev ja vald (saksa *Marktgemeinde*) Austria Vorarlbergi liidumaal Bregenzi ringkonnas. Soome ja Suurbritannia aukonsulaadid asuvad Lauterachis.

Lauterachi saatja on 116 m kõrge ringhäälinguseade.

Euroopa tee E60 läheb läbi Lauterachi.

## Inimesi

* Bruno Pezzey (1955–1994), jalgpallur
* Julian Knowle (* 1974), tennisist
* André Pilz (* 1972), kirjanik
* Markus Weissenberger (* 1975), jalgpallur
* Christian Hirschbühl (* 1990), mäesuusataja

## Viited
Merelaevanduse Veteranide Klubi

**Merelaevanduse Veteranide Klubi** (vene keeles: *Клуб ветеранов флота*) on Tallinnas tegutsev, peamiselt endisi nõukogude või vene mereväelasi ning meremehi koondav mittetulundusühing. 

## Ajalugu
Ühistegevuse algatamiseks koondus 1994. aasta algul vene eruohvitseride initsiatiivgrupp, koosseisus viitseadmiral Leonid Zarubin (Tallinna mereväebaasi endine ülem), 1. järgu kapten Anatoli Babenko, polkovnik Vladimir Grinkevitš (Balti Laevastiku muuseumi endine direktor), 1. järgu kapten Aleksei Trifonov (94. miinitraalerite brigaadi endine ülem), polkovnik Petr Mihlin ja 2. järgu kapten Vladimir Burjak. 

Klubi asutati koosolekuga 30. novembril 1994 ja registreeriti Tallinnas 2. veebruaril 1995.

## Tegevus
Klubi tegutseb peamiselt Vene kultuurikeskuse ruumidess Tallinnas Mere puiestee 5, korraldades üritusi ja näitusi.

## Viited

## Välislingid
* Koduleht
* Youtube kanal
Edgar Ney

**Edgar Napoléon Henry Ney**, Moskva vürst, (12. märts 1812 Pariis – 13. oktoober 1882 Pariis) oli Prantsusmaa sõjaväelane (diviisikindral, 1863).
Wolfurt

**Wolfurt** on alev ja vald (saksa *Marktgemeinde*) Austria Vorarlbergi liidumaal Bregenzi ringkonnas.

## Viited
Ujuvkasarm

**Ujuvkasarm** on sõjaväelaste (sageli mereväelaste) majutamiseks valmistatud või kohandatud ujuvvahend.

## Kirjeldus
Ujuvkasarmutena kasutatakse sageli vanemaid, aktiivsest teenistusest välja arvatud sõjalaevu või tsiviillaevu (peamiselt reisilaevad), millel on suurem magamiskajutite ja koikohtade arv, kuid valmistatakse ka spetsiaalseid pargase tüüpi ujuvkasarmuid. Ujuvkasarmud on üldjuhul pukseeritavad, ilma sõuseadmeteta.

Ujuvkasamu eelis on hõlbus ümberpaigutatavus vastavalt tekkivale või kujunevale majutusvajadusele.

Tsiviilmõistes võib ujuvkasarmut nimetada ujuvhotelliks või ujuvühiselamuks.

## Vaata ka
*Pargas
*Praam
*Kasarm
*Debarkaader
Andelsbuch

**Andelsbuch** on vald Austria Vorarlbergi liidumaal Bregenzi ringkonnas.

## Tuntud inimesi

* Martina Rüscher (* 1972), poliitik (ÖVP)

## Viited
Kartong

**Kartong** on paks paber või õhem papp, mille grammkaal jääb vahemikku 170–600 g/m2.

Enamasti mitmest kihist koosnevat kartongi toodetakse ühelt või kahelt poolt kaetuna ning paljudes värvides. Kartongist valmistatakse pakendeid ja pisitrükiseid (visiitkaardid, postkaardid, reklaamtrükised vm) ning see on kasutusel kunsti- ja käsitöömaterjalina.

## Viited
Camagüey provints

**Camagüey provints** on Kuuba 1. järgu haldusüksus.

Halduslikult jaguneb 13 omavalitsuseks. 

Camagüey provints on suurima pindalaga Kuuba provints.

## Viited
Nuno Gomes Nabiam

**Nuno Gomes Nabiam** (sündinud 17. novembril 1966) on Guinea-Bissau poliitik, alates 28. veebruarist 2020 Guinea-Bissau peaminister.

Ta kuulub erakonda APU-PDGB (Assembleia do Povo Unido - Partido Democrático da Guiné-Bissau), mille ta ise 2014. aastal asutas.

## Viited
Joseph Joute

**Joseph Jouthe** (sündinud 17. oktoobril 1961) on Haiti riigitegelane, kes oli 4. märtsist 2020 kuni 14. aprillini 2021 Haiti peaminister.

## Elulugu
Ta sündis 1961. aastal riigi idaosas Thomonde linnas ning on hariduselt ehitusinsener. Septembris 2018 sai temast Jean-Henry Céanti valitsuse keskkonnaminister ning 2019. aasta septembris hakkas ta täitma ka majandus- ja rahandusministri kohuseid.. 2. märtsil 2020 määrati ta riigi peaministriks.

## Viited
August Maasik (kohtunik)

**August Maasik** (1. märts 1899 Patküla vald, Viljandimaa – 8. märts 1952 New York) oli Eesti kohtunik.
Au (Vorarlberg)

**Au** on vald Austria Vorarlbergi liidumaal Bregenzi ringkonnas.

## Geograafia

Linn kuulub Bregenzerwaldi, täpsemalt *Hintere Bregenzerwaldi*.

40% alast on kaetud metsaga ning 34,4% alast kasutatakse alpikarjamaana (*Almwirtschaft*) ja muudes alpipõllumajanduse vormides.

Linn ise erineb teistest selle piirkonna linnadest, kuna sellel puudub reaalne keskus. See koosneb mitmest ringkonnast (mitte mingis kindlas järjekorras): Argenau, Wieden, Lugen, Lebernau, Rehmen, Schrecken, Kreuzgasse, Jaghausen, Am Stein, Argenstein, Argenzipfel ja Lisse. Au on näide "hajakülast" (saksa: *Streudorf*).

Raekoda asub Argenaus, samas kirik asub Jaghausenis. Rehmeni ringkonnas on oma kirik.

Bregenzer Ach voolab läbi Au ja on ka suurim jõgi. Jõe kõrval kulgeb L200 maantee, mis on peamine tee läbi Bregenzerwaldi.

Kohalikud elanikud jagavad linna kaheks osaks, mida eraldab jõgi. Üks osa kannab nime *Schattseite* (tähendab varjulist poolt) ning koosneb Argenau, Argenzipfeli ja Wiedeni ringkondadest; teine osa kannab nime *Sonnseite* (tähendab päikeselist poolt) ja koosneb (peamiselt) Rehmenist ja Schreckenist.

## Ajalugu

*Vorarlberger Münsterschema*, barokk-katedraali tüüp, arendati välja Beeri ja Thumbi perekondade poolt. Nende katedraalide näiteid leidub Bodeni järve ääres ja Lõuna-Saksamaal.

Michael Beer asutas ka *Auer Zunfti*, mis on käsitööliste gild ja on siiani alles. See on üks vanemaid gilde Austrias.

Aastatel 1805–1814 kuulus Au Baieri kuningriiki, siis anti tagasi Austriale. See kuulub Vorarlbergi provintsi asutamisest saati 1861. aasta lõpul.

Pärast Teist maailmasõda langes Au Austria Prantsuse okupatsioonitsooni. Okupatsioon kestis 1945. aastast kuni Austria riigilepinguni 1955. aastal.

Okupatsiooniväkke kuulus ka palju Maroko sõdureid, kes teenisid Prantsuse armees.

## Inimesi

* Kaspar Moosbrugger (Vorarlbergi koolkond; * 16. mai 1656; † 26. august 1723)
* Franz Beer (ehitusmeister ja Vorarlbergi koolkonna kaasasutaja; * 1. aprill 1660; † 21. jaanuar 1726)

## Vaata ka

* Vorarlbergi koolkond

## Viited
‘Ādil ‘Abd al-Mahdī

**‘Ādil ‘Abd al-Mahdī** (araabia keeles عادل عبد المهدي المنتفكي‎, läänepäraselt *Adil Abdul-Mahdi al-Muntafiki*; sündinud 1. jaanuaril 1942) on Iraagi majandusteadlane ja poliitik, oli 25. oktoobrist 2018 6. maini 2020 Iraagi peaminister. Ta oli aastatel 2005–2011 Iraagi asepresident. Ta oli ajutise valitsuse rahandusminister ning aastatel 2014–2016 naftaminister.

Abdul-Mahdi oli pikka aega mõjuka šiiitliku partei Iraagi Islami Ülemnõukogu liige. Nõukogu oli pikka aega sunnitud tegutsema naaberriigis Iraanis ning hoolimata sellest, et nende poliitika oli USA-vastane, hoiti lähedasi suhteid paljude Ühendriikide liitlaste ja Şaddām Ḩusayni vastastega (nt Iraagi kurdide ja Iraagi rahvuskongressiga).

## Viited
STS-90

**STS-90** oli Space Shuttle'i programmi missioon, mida teenindas kosmosesüstik Columbia.

Missioon startis Kennedy Kosmosekeskuse stardikompleks 39st 17. aprillil 1998. See oli viimane süstikumissioon, millel oli kaasas Euroopa Kosmoseagentuuri Spacelabi laborimoodul, mis oli esmakordselt kosmoses käinud missiooniga STS-9. Missioon lõppes 3. mail kui Columbia sooritas oma viimase maandumise päevasel ajal. 

## Meeskond

## Missiooni kokkuvõte

Neurolab oli Spacelabi missioon, mis uuris mikrogravitatsiooni mõju närvisüsteemile. Missiooni eesmärgiks oli mõista, milline on kosmoses viibimise neuroloogiline ja käitumuslik mõju. Neurolab jälgis muuhulgas kosmosehaiguse mõju närvisüsteemile ja kesknärvisüsteemi kohanemist mikrogravitatsioonis.

Missioonil osalesid Kanada, Prantsusmaa, Saksamaa ja Jaapani kosmoseagentuurid, Euroopa Kosmoseagentuur ja seitse Ameerika Ühendriikide teadusasutust. Astronaudid sooritasid üheksa riigi teadlaste abil 31 teaduslikku katset, millest 26 katset tehti Neurolabi raames.

## Viited
Ralf Törngren

**Ralf Johan Gustaf Törngren** (1. märts 1899 Oulu – 16. mai 1961 Turu) oli Soome poliitik.

Alates 1917. aastast õppis ta Åbo Akademis, kus omandas 1922. aastal filosoofiakandidaadi kraadi ja 1927. aastal filosoofiamagistri kraadi. Aastatel 1927–1936 töötas ta Åbo Akademis rahvamajanduse õppejõuna.

Ralf Törngren oli Soome Rootsi Rahvapartei esimees aastatel 1945–1955.

Ralf Törngren oli Soome Eduskunna (parlamendi) liige alates 1. septembrist 1936 kuni 16. maini 1961. Ta oli kolm korda Soome sotsiaalminister (17. november 1944 – 16. aprill 1945, 17. märts 1950 – 16. jaanuar 1951, 20. september 1951 – 25. november 1952), kaks korda Soome rahandusminister (17. juuli 1945 – 25. märts 1946, 26. märts 1946 – 28. juuli 1948) ja neli korda Soome välisminister (9. juuli 1952 – 16. november 1953, 17. november 1953 – 4. mai 1954, 3. märts 1956 – 26. mai 1957, 13. jaanuar 1959 – 15. mai 1961).

Ralf Törngren oli Soome peaminister 1954. aasta 5. maist kuni 20. oktoobrini.

## Viited
Aksel Kankaanranta

**Aksel Kankaanranta**, (sündinud 28. jaanuaril 1998 Turus) tuntud ka kui lihtsalt **Aksel**, on Soome laulja. Aastal 2017 osales ta Soome talendisaate "The Voice of Finland" 6. hooajal ning saavutas teise koha. Ta esindab 2020. aasta Eurovisiooni lauluvõistlusel Soomet.

## Viited